Ponferrada - Uiquipedia

# Ponferrada

### De Uiquipedia

Castiellu de Ponferrada

Ponferrada ta situada na comarca d'El Bierzu, a 544 m d'Altitú y cunta cun una población de 63.997 habitantes.

Crucian la ciudá los rieos Sil y Bueza, siendu esti cabeiru'l que desemboca nel primeiru nas faldas del Monte Payariel.

## [editar] Historia

Ilesia de Santu Andrés

Ponferrada tien el sou orixe na Edá Media xurdiendu cumu asentamientu al alrodiu'l Camín de Sayagu.

A finales del sieglu XI, l'obispu Osmundu, ordena la costrución d'una ponte sobru'l rieu Sil pa facilitar el pasu a los peregrinos p'hacia Compostela. Ye'l Pons-Ferrata (ponte de fierru) que dará nome a un primitivu asentamientu, Puebla de SaPedru, chamáu asina pula ilesia románica costryía nel sieglu XII a la salida de la ponte. Esti barriu ye xuníu al piqueñu pobláu que'l Rei de Llión, Fernando II, creya na outra ribeira sobru un cerru al que-y rodea una cerca. Esti recintu sedrá amplliáu nos sieglos sigientes cumu fortaleza de los Templarios y cumu residencia de siñores feudales, siendu'l barriu que se consolida cumu Villa de Ponferrada.

Sobru l'añu 1178, pur concesión de los Reis de Llión, los Templarios establecense a lu llargu'l Camín de Sayagu, teniendu nuevas de la sua presencia poucos años darréu.

El rei Alfonsu IX dona Ponferrada a los Templarios cuna misión de protexere a los peregrinos.

La tradición atribui-ys fazañas de toa mena, incluyida la de l'atopare la imax de la Virxe de la Encina, patrona de la comarca d'El Bierzu, allá pul añu 1200, nel furacu d'una encina.

Cuna disolución del Temple pasa pula tenencia de deillas familias: Castros y Osorios, cimeiramente'l Conde de Lemos, Pedro Álvarez Osorio.

Ponferrada desenróllase cumu ciudá ente los sieglos XVI y XVIII, época na que se costruin los edificios más singulares. A entamos del sieglu XX, l'atopamientu de las riquezas minerales, fierru y carbón, asina cumu la istalación en 1949 de la central d'ENDESA, cambian el rumbu agrícola de la ciudá pur una rápida industrialización de la zona, que la convierte na capital comarcal.

## [editar] Turismu

Dende la ciudá de Ponferrada hai deillos recorríos que'l visitante puede facer.

Ente los monumentos más destacaos tan la Ilesia Mozárabe de Santu Tomás de las Ollas, la cá'l Conceyu, del sieglu XVII, la Torre'l Reloxu, la Basílica de la Encina y el Castiellu'l Temple.

## [editar] Enllaces esternos

| Vea les imáxenes de Commons sobre Llión.

- Ayuntamientu de Ponferrada
- Ponferrada Virtual

Retrieved from "http://ast.wikipedia.org../../../p/o/n/Ponferrada.html"

Categoría: Llión

##### Views

- Artículu
- Discusión
- Revisión actual

##### Buscar